ai4bharat/Pralekha huggingface dataset:
மின்னணு மற்றும் தகவல் தொழில்நுட்பம்
"அதிக லாபம் தரும் 3டி அச்சுத் தொழில்" என்ற மாபெரும் சவாலுக்கான பதிவுகள் ஆரம்பம்
"அதிக லாபம் தரும் முப்பரிமாண அச்சுத் தொழில்" என்ற மாபெரும் சவாலுக்கான விண்ணப்பங்களை மின்னணு மற்றும் தகவல் தொழில்நுட்ப அமைச்சகத்தின் கீழ் இயங்கும் சென்டர் ஆஃப் எக்சலன்ஸ் இன் அடிட்டிவ் மேனுஃபாக்சரிங்  வரவேற்றுள்ளது. விண்ணப்பங்களை சமர்ப்பிப்பதற்கான கடைசி நாள் 2021 நவம்பர் 6 ஆகும்.
இந்தியாவில் பொம்மை உற்பத்தியானது, பல்வேறு தொழில்நுட்பங்களை சார்ந்துள்ளது. மேலும், இயந்திரங்களின் மூலதன செலவு, பொருள் செலவு, மனிதவள செலவு ஆகியவை இந்தியாவின் போட்டித்திறனை குறைக்கின்றன.
3டி பிரிண்டிங் எனப்படும் முப்பரிமாண அச்சுமுறை என்பது ஒரு அடுத்த தலைமுறை மாற்று தொழில்நுட்பமாகும், இதர தொழில்நுட்பங்களை விட இது பல நன்மைகளைக் கொண்டுள்ளது. எனவே, பொருளாதார ரீதியாக பலனளிக்கும் தொழில்நுட்ப வளர்ச்சியை விரைவுபடுத்த, 3டி பிரிண்டிங்கைப் பயன்படுத்தி டிஜிட்டல் பொம்மைகள் செய்யும் தொழிலில் அதிக லாபம் பெறுவதற்கான மிகப்பெரிய சவாலை சிஓஈஏஎம் அறிமுகப்படுத்துகிறது.
இந்த சவால் இரண்டு பகுதிகளாகப் பிரிக்கப்பட்டுள்ளது: முதல் பகுதியில் கொடுக்கப்பட்ட விவரக்குறிப்புகளுக்காக ஃப்யூஸ்டு டெபாசிஷன் மாடலிங் அல்லது டிஜிட்டல் லைட் ப்ராசசிங்கைப் பயன்படுத்தி 3டி அச்சிடப்பட்ட வேலை முன்மாதிரியின் உருவாக்கம் அடங்கும். இரண்டாவது பகுதியானது முன்மாதிரிக்கான வணிக விளக்கத்தை தயாரிப்பதை உள்ளடக்கியது ஆகும்.
https://www.meity.gov.in/grand-challenge-most-profitable-3d-printing-business எனும் இணைய முகவரியில் மேலதிக தகவல்களை காணலாம்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetail.aspx?PRID=1769561
பிரதமர் அலுவலகம்
மக்களுக்கு பிரத்மர் ஈத் வாழ்த்து
ஈத் பண்டிகையையொட்டி பிரதமர் திரு. நரேந்திர மோடி தனது வாழ்த்துக்களைத் தெரிவித்துள்ளார்.
“ஈத் முபாரக்! இந்த நாள் ஒற்றுமை மற்றும் நல்லிணக்கத்தை ஆழப்படுத்தட்டும்” எனப் பிரதமர் கூறியுள்ளார்.
அறிவியல் மற்றும் தொழில்நுட்பத்துறை
இந்திய சர்வதேச அறிவியல் திருவிழா-2020 விழிப்புணர்வு முன்னோட்ட நிகழ்ச்சிகள் தொடக்கம்
அடுத்த மாதம் நடைபெறவுள்ள 6வது இந்திய சர்வதேச அறிவியல் திருவிழா  பற்றி விழிப்புணர்வை ஏற்படுத்துவதற்காக, பல முன்னோட்ட நிகழ்ச்சிகள் நடத்தப்படுகின்றன.
இந்திய சர்வதேச அறிவியல் திருவிழா, 2020 டிசம்பர் மாதம் 22ம் தேதி தொடங்கி 25ம் தேதி வரை நடக்கிறது. அன்றைய தினம் உலகப் புகழ்பெற்ற இந்திய கணித மேதை திரு ஸ்ரீனிவாஸ் ராமானுஜம், முன்னாள் பிரதமர் திரு அடல் பிஹாரி வாஜ்பாய், ஆகியோரின் பிறந்த நாள். நாட்டின் வளர்ச்சியில் அறிவியல் மற்றும் தொழிநுட்பம்தான் மையமாக இருக்கும் என இரு தலைவர்களுமே நம்பிக்கை கொண்டிருந்தனர். இந்த தனிச்சிறப்பான விழாவில் கருத்தரங்குகள், பயிலரங்குகள், கண்காட்சிகள், விவாதங்கள், கலந்துரையாடல்கள், செய்முறை விளக்கங்கள், நிபுணர்களுடன் பேச்சுவார்த்தைகள் என 41 நிகழ்ச்சிகள் நடைபெறவுள்ளன.
இந்த 6-வது இந்திய சர்வதேச அறிவியல் திருவிழா பற்றி விழிப்புணர்வை ஏற்படுத்துவதற்காக பல முன்னோட்ட நிகழ்ச்சிகள் நடத்தப்பட்டு வருகின்றன.
லக்னோவில் உள்ள அறிவியல் மற்றும் தொழில் ஆராய்ச்சி மையத்தில் நடந்த இந்த முன்னோட்ட நிகழ்ச்சியில் பேசிய அதன் தலைமை இயக்குனர் டாக்டர் சேகர் சி மாண்டே, ‘‘இது மிகவும் ஆவலுடன் எதிர்பார்க்கப்படும் ஆண்டு நிகழ்ச்சி. கொவிட் தொற்று கட்டுப்பாடுகள் இருந்தாலும் இந்நிகழ்ச்சி காணொலி காட்சி மூலம் நடத்தப்படுகிறது. இது அனைத்து பங்குதாரர்களின் , விஞ்ஞான மனநிலையை வளர்ப்பது மற்றம் கொண்டாடும் உணர்வை குறிக்கிறது.
‘தற்சார்பு இந்தியா மற்றும் உலக நலனுக்கான அறிவியல்’ என்பதுதான் இந்நிகழ்ச்சியின் கருப்பொருள். தற்சார்பு இந்தியாவை உருவாக்குவது மற்றும் உலக பிரச்னைகளுக்கு தீர்வு காண்பதில் அறிவியல் மற்றும் தொழில்நுட்பத்தின் பங்கு குறித்து இந்த நிகழ்ச்சியில் ஆலோசிக்கப்படும் என எதிர்பார்க்கப்படுகிறது’’ என்றார். நம் அன்றாட வாழ்வில் அறிவியல் மற்றும் தொழில்நுட்பத்தின் பங்கை புரிந்து கொள்ள, இந்த அறிவியல் திருவிழாவில் பள்ளிகள் மற்றும் கல்லூரிகள் பங்கேற்க வேண்டும் என வேண்டுகோள் விடுக்கப்பட்டது.
இதே போன்ற முன்னோட்ட நிகழ்ச்சிகள், லக்னோவில் உள்ள சிஎஸ்ஐஆர்- தேசிய தாவரவியல் ஆராய்ச்சி மையம், சண்டிகரில் உள்ள சிஎஸ்ஐஆர் மையம் ஆகியவற்றிலும் நடத்தப்பட்டது. புவி அறிவியல் அமைச்சகத்தின் கீழ் செயல்படும் இந்திய வானிலைத் துறை, இந்த முன்னோட்ட நிகழ்ச்சியை ‘யூ ட்யூப்’ சேனல் மூலம் நடத்தியது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1676983
தொலைதொடர்பு மற்றும் தகவல் தொழில்நுட்ப அமைச்சகம்
பார்சல் இயக்குநரகத்தை திரு.மனோஜ் சின்ஹா தொடங்கி வைத்தார்
அஞ்சல்துறையால் புதிதாக உருவாக்கப்பட்ட பார்சல் இயக்குநரகத்தைத் தொடர்புத் துறை , மற்றும் ரயில்வே இணையமைச்சர் திரு. மனோஜ் சின்ஹா தொடங்கிவைத்தார். நிகழ்ச்சியில் பேசிய அவர், அஞ்சல் துறையில் பயண மாற்றத்தில் இதுவொரு முக்கியமான நடவடிக்கை என்று கூறினார். இந்த இயக்குநரகம் தமது வர்த்தகம் வளர்வதற்குத் தூண்டுகோலாகச் செயல்பட வேண்டுமென்று தாம் எதிர்பார்ப்பதாகக் கூறிய அமைச்சர், இதன் மூலம் வாடிக்கையாளர்களுக்குத் திறன் வாய்ந்த செலவு குறைவான சேவையை வழங்க வேண்டுமென்று கேட்டுக்கொண்டார்.
கட்டமைப்பு ஒழுங்குமுறை, நடைமுறைகளை வலுப்படுத்தும் மையங்கள், விநியோக மையங்கள், பாதுகாப்பு உறுதி உள்ளிட்ட பார்சல் பிரிவில் ஏற்படும் தேவைகளைச் சமாளிக்க நடவடிக்கைகள் எடுக்கப்பட்டுவருகின்றன. கூடுதலாக, பார்சல்களைப் பாதுகாப்பாக, குறித்த காலத்தில் வினியோகிப்பதை உறுதி செய்யும் பொருட்டு அஞ்சல்துறை சாலைப் போக்குவரத்து வழித்தடங்களை இயக்கி வருகிறது.
புதுதில்லியைத் தலைமையிடமாகக் கொண்டு அஞ்சல் துறையில் பார்சல்களுக்கெனத் தனி இயக்குநரகமும், மின்னணு வர்த்தகத்தையும் அமைக்க முடிவு செய்யப்பட்டுள்ளது. அஞ்சலக ஆயுள் காப்பீட்டு இயக்குநரகம் மற்றும் வர்த்தக மேம்பாட்டு இயக்குநரகம் ஆகியவற்றைப் போல இந்த இயக்ககமும் செயல்படும்.
மேலும் கூடுதல் விவரங்களுக்கு www.pib.nic.in என்ற இணையதளத்தைக் காணவும்.
(Visitor Counter : 68
PIB Headquarters
கொவிட்-19 - பிஐபி செய்தித் தொகுப்பு
09.06.2020
கொவிட்-19 - பிஐபி செய்தித் தொகுப்பு
- சுகாதாரம் மற்றும் குடும்ப நலத்துறை அமைச்சகம்
- மனித வள மேம்பாட்டு அமைச்சகம்
- தொழிலாளர் மற்றும் வேலைவாய்ப்பு அமைச்சகம்
- சாலைப் போக்குவரத்து மற்றும் நெடுஞ்சாலைத்துறை அமைச்சகம்
- அறிவியல் மற்றும் தொழில்நுட்பத்துறை
- பழங்குடியினர் நலத்துறை அமைச்சகம்
(
குடியரசுத் தலைவர் செயலகம்
ஏதென்சில் வெளியுறவுக் கொள்கை சிந்தனையாளர்களிடையே இந்திய குடியரசுத்தலைவர் உரை
இந்திய குடியரசுத்தலைவர் திரு ராம் நாத் கோவிந்த், ஏதென்சில் இன்று  ராஜீய அதிகாரிகள், கொள்கை வகுப்பவர்கள், கல்வியாளர்கள் நிறைந்த கூட்டத்தில், “மாறி வரும் உலகில் இந்தியா, மற்றும் ஐரோப்பா” என்ற தலைப்பில் உரையாற்றினார். ஐரோப்பாவிலும். கிரீஸிலும் உள்ள வெளியுறவுக் கொள்கை சிந்தனையாளர்களைக் கொண்ட ஐரோப்பிய வெளியுறவுக் கொள்கைக்கான ஹெலனிக் அறக்கட்டளை இந்த நிகழ்ச்சிக்கு ஏற்பாடு செய்திருந்தது.
உலக அமைதிக்கு இந்தியா உறுதிபூண்டுள்ளதாக குடியரசுத்தலைவர் தெரிவித்தார். சச்சரவுகள் இல்லாத நிலையில் இந்தியா, அமைதியை காண்பதாக கூறஇயலாது என்று தெரிவித்த அவர், இது நீடித்த வளர்ச்சியின் பிரதிபலிப்பு என்றார். பருவநிலை மாற்றத்திற்கு எதிராக நாம் உழைக்கும் போது உலக அமைதிக்கு நாம் பங்களிக்கிறோம். இதர வளரும் நாடுகளுக்கு அவர்களின் முன்னுரிமைக்கு ஏற்ப உதவும் போது உலக அமைதிக்கு நாம் பங்களிக்கிறோம். பாதிக்கப்பட்ட பகுதிகளிலிருந்து நமது சொந்த குடிமக்களை நாம் மீட்டு பாதுகாப்பான இடங்களுக்கு அவர்களை கொண்டு செல்லும்போதும், 2015-ம் ஆண்டு ஏமனில் ஏற்பட்ட நெருக்கடி சூழலில் செய்ததைப் போல இதர 40 நாடுகளைச் சேர்ந்தவர்களையும் மீட்ட போது நாம் உலக அமைதிக்கு பங்களித்தோம். ஐ.நா. அமைதிக் காக்கும் நடவடிக்கைகளுக்கு நாங்கள் கணிசமாக துருப்புக்களை அனுப்பிய போதும், உலக அமைதிக்கு பங்களிக்கிறோம்.
தூய்மையான மின்சாரம் மற்றும் பருவநிலை மாற்றம் குறித்து குறிப்பிட்ட குடியரசுத்தலைவர், 2015-ம் ஆண்டு பாரீஸ் உடன்படிக்கையை செயல்படுத்துவதில் இந்தியாவும், ஐரோப்பிய யூனியனும் ஒன்றுபட்டுள்ளன. இந்தியா தனது எரிசக்திக் கலவையில் நிலத்துக்கு அடியிலிருந்து எடுக்காத எரிபொருளின் அளவை அதிகரித்து வருகிறது.
இந்தியா-கிரேக்க வர்த்தக அமைப்புக் கூட்டத்தில் பேசிய குடியரசுத்தலைவர், இருதரப்பு வர்த்தகம், 530 மில்லியன் அமெரிக்க டாலராக உள்ளது என்றும், இது இந்நாடுகளின் வளத்துடன் ஒப்பிடுகையில் மிகக் குறைவாகும் என்றும் கூறினார்.
------
(Visitor Counter : 165
நீர்வளத் துறை அமைச்சகம்
மத்திய நீர்வள அமைச்சகச் செயலராக திரு. யு. பி. சிங் பொறுப்பேற்பு
மத்திய நீர் வளம், நதி மேம்பாடு மற்றும் கங்கை புத்துயிரூட்டல் துறை அமைச்சகத்தின் செயலராக திரு. உபேந்திர பிரசாத் சிங் பொறுப்பேற்றுள்ளார். இந்தியா ஆட்சிப் பணியைச்  சேர்ந்த இவர், தூய்மை கங்கை தேசிய இயக்கத்தின் தலைமை செயல் அலுவராகவும் கூடுதல் பொறுப்பு வகிப்பார்.
பீகாரைச் சேர்ந்த இவர் எஃகு அமைச்சகம், பெட்ரோலியம் மற்றும் இயற்கை எரிவாயு அமைச்சகம் என பல்வேறு அமைச்சகங்களிலும் ஆயில் இந்தியா லிமிட்டெட்டின் நிர்வாக இயக்குனராகவும் பணியாற்றி இருக்கிறார்.
இந்தியாவில் இருந்த இந்திய ஆட்சி பணியை சேர்ந்த  டாக்டர். அமர்ஜித் சிங், நவம்பர் 30,2017 அன்று ஒய்வு பெற்றதை அடுத்து திரு. உபேந்திர பிரசாத் சிங் செயலாராக பொறுப்பேற்றார்.
(Visitor Counter : 133
வடகிழக்குப் பகுதி வளர்ச்சி அமைச்சகம்
சிக்கிம்மைச் சேர்ந்த உள்நாட்டு சமூகங்களின் பிரதிநிதிகள் டாக்டர் ஜிதேந்திர சிங் உடன் சந்திப்பு
சிக்கிம்மைச் சேர்ந்த பதினோரு உள்நாட்டு சமூகங்களின் பிரதிநிதிகள் வடகிழக்கு பிராந்திய மேம்பாட்டு அமைச்சகம், பிரதமர் அலுவலகம், பணியாளர் நலன், பொது மக்கள் குறைபாடுகள் மற்றும் ஓய்வூதியம், அணுசக்தி மற்றும் விண்வெளித் துறை இணை அமைச்சர்  டாக்டர் ஜிதேந்திர சிங்கை இன்று சந்தித்தனர்.
ராய், மங்கார், குருங், தமி, புஜேல், ஜோகி, சன்யாசி, கிரி, நேவார், காஸ்  மற்றும் திவான்  ஆகிய சமூகங்களின் பிரதிநிதிகள், குழுவில் இடம்பெற்றிருந்தனர்,. தங்களுக்கு பட்டியலிடப்பட்ட பழங்குடியினர் அந்தஸ்து அளிக்கப்பட வேண்டும் என்ற கோரிக்கை மனுவை அவர்கள் அளித்தனர். மாநில சட்டப்பேரவையில் தங்களுக்கு பிரதிநிதித்துவம் மற்றும் வேலைகளில் இட ஒதுக்கீடும் வருமான வரி விலக்கு உள்ளிட்ட பல்வேறு விவகாரங்கள் குறித்தும் அவர்கள் ஆலோசனை நடத்தினர். சிக்கிம் மாநிலம் மற்றும் தங்கள் சமூகங்கள் குறித்த வரலாறு, பூகோளம் மற்றும் இதர அம்சங்கள் குறித்து அவர்கள் விளக்கம் அளித்தனர்.
அந்தக் குழுவினரிடையே பேசிய டாக்டர் ஜிதேந்திர சிங், இந்த சமூகங்களின் பங்களிப்பை தாம் போற்றிப் பாராட்டுவதாகவும் அவர்களுக்கு நியாயம் கிடைப்பதை உறுதிப்படுத்த முயற்சிப்பதாகவும் கூறினார். அவர்கள் அளித்த கோரிக்கை மனு பழங்குடியினர் நல அமைச்சகத்தின் கவனத்திற்கு கொண்டு செல்லப்படும் என்றும் அவர் கூறினார்.
சிக்கிம்மைச் சேர்ந்த சமூகங்களின் முக்கியத்துவம் பற்றிக் குறிப்பிட்ட அவர், பிரதமர் திரு. நரேந்திர மோடி வட கிழக்கு பிராந்தியத்திற்கு உயர் முன்னுரிமை அளித்து வருவதாகத் தெரிவித்தார். சிக்கிம் மாநிலத்திற்கு பிரதமர் நேரில் வருகை தந்துள்ளார் என்றும் அவர் கூறினார். சிக்கிம் மாநிலம் இயற்கையான மாநிலம் என அறிவித்திருப்பதை அமைச்சர் குறிப்பிட்டார். சிக்கிம் திறந்தவெளி மலம் கழிப்பு அற்றதாக அறிவிக்கப்பட்ட முதல் மாநிலம் என்றும் அவர் தெரிவித்தார். மாநிலத்தின் ஒட்டுமொத்த உள்நாட்டு உற்பத்தி மற்றும் கல்வியறிவு வீதம் மிக உயர்வாக உள்ளது என்றும் அவர் கூறினார். அவர் மேலும் கூறுகையில், சுற்றுலா துறையிலும் சிக்கம் சிறப்பாக உள்ளது என்றார். இவை அனைத்தும் காரணமாக சிக்கிம் இதர மாநிலங்களால் பின்பற்றப்பட வேண்டிய மாநிலமாகத் திகழ்கிறது என்றும் அவர் தெரிவித்தார்.
பிரதிநிதிகள் குழு கூறியவற்றை பொறுமையுடன் கேட்டுக் கொண்ட டாக்டர் ஜிதேந்திரா சிங், சமூதாயத்தின் அனைத்து சமூகத்தினருக்கும் நியாயம் கிடைப்பதை பார்த்துக் கொள்வது எங்களது பொறுப்பு எனறார்.
நிகழ்ச்சியில் பேசிய திரு. நவீன் வர்மா, எந்தவொரு சமூகத்தையும் பழங்குடியினர் பட்டியலில் சேர்ப்பதில் முறையான நடைமுறை பின்பற்றப்படுகிறது என்றார்.
இந்த நிகழ்வின் போது வடகிழக்கு பிராந்திய மேம்பாட்டு அமைச்சகத்தின் உயர் அதிகாரிகளும் கலந்து கொண்டனர்.
மின்னணு மற்றும் தகவல் தொழில்நுட்பம்
இந்தியாவின்மின்னணுவியல் சாதனங்கள் உற்பத்தித் திறனை 2025-26-ம் ஆண்டுக்கள் ரூ.24 லட்சம் கோடிஅளவுக்கு அதிகரிக்க இலக்கு: மத்திய இணையமைச்சர் திரு ராஜீவ் சந்திர சேகர்
இந்தியாவின் மின்னணுவியல் சாதனங்கள் உற்பத்தித் திறனை 2025-26-ம் ஆண்டுக்கள் ரூ.24 லட்சம் கோடி அளவுக்கு அதிகரிக்க பிரதமர் திரு நரேந்திர மோடி தலைமையிலான மத்திய அரசு இலக்கு நிர்ணயித்துள்ளது என்றும் மத்திய மின்னணுவியல் மற்றும் தகவல் தொழில்நுட்பத் துறை இணையமைச்சர் திரு ராஜீவ் சந்திர சேகர் தெரிவித்துள்ளார். அரசின் இந்த நடவடிக்கை 10லட்சம் புதிய வேலைவாய்ப்புகளை உருவாக்க உதவும் என்றும் அவர் கூறியுள்ளார்.
இளைஞர்களுக்கான புதிய இந்தியா என்ற தலைப்பில் மாணவர்கள் மற்றும் இளைஞர்கள் மத்தியில் தொடர் கலந்துரையாடல்களை திரு ராஜீவ் சந்திரசேகர் நடத்தி வருகிறார். இதன் ஒரு பகுதியாக, பெங்களூரில் உள்ள ஸ்ரீ கிருஷ்ண ராஜேந்திரா வெள்ளி விழா தொழில்நுட்ப நிறுவனத்தில் 1500 மாணவர்கள் மத்தியில் இன்று அவர் உரையாற்றினார். நிகழ்ச்சியில் பேசிய அவர், 2014-ம் ஆண்டுக்கு பிறகு நாடு மிகப்பெரிய வளர்ச்சியை அடைந்துள்ளது என்றார். தற்போது நாட்டில் 90 ஆயிரம் புத்தொழில் நிறுவனங்கள் உள்ளதாக அவர் தெரிவித்தார். திறன் மேம்பாடு, புதுமைக் கண்டுபிடிப்புகள், தொழில் முனைவு வாய்ப்புகள் உள்ளிட்டவை தொடர்பாக மாணவர்கள் எழுப்பிய கேள்விகளுக்கும் அமைச்சர் அவர் பதில் அளித்தார்.
தொழிலாளர் மற்றும் வேலைவாய்ப்பு அமைச்சகம்
தொழிலாளர் மற்றும் வேலைவாய்ப்பு பற்றிய அகில இந்திய கணக்கெடுப்புக்கான செயலி, அறிவுறுத்தல் கையேடு மற்றும் கேள்விதாள் வெளியீடு
தொழிலாளர் மற்றும் வேலைவாய்ப்பு பற்றிய அகில இந்திய கணக்கெடுப்புக்கான செயலி, பயிற்சி திட்டம், அறிவுறுத்தல் கையேடு மற்றும் கேள்விதாள் ஆகியவற்றை மத்திய தொழிலாளர் மற்றும் வேலைவாய்ப்புத்துறை இணையமைச்சர் திரு. சந்தோஷ் கங்வர் இன்று வெளியிட்டார்.
புலம் பெயர் தொழிலாளர்கள், வீட்டு வேலை செய்யும் தொழிலாளர்கள், தொழில் நிபுணர்கள் உருவாக்கிய வேலை வாய்ப்பு, போக்குவரத்து துறையில் உருவாக்கப்பட்ட வேலை வாய்ப்பு, நிறுவனங்களின் வேலைவாய்ப்பு பற்றிய காலாண்டு கணக்கெடுப்பு ஆகியவற்றை நாடு முழுவதும் தொழிலாளர் அலுவலகம் நடத்துகிறது.
இதற்கான செயலி,அறிவுறுத்தல் கையேடு மற்றும் கேள்விதாள், கணக்கெடுப்புக்கான பயிற்சி திட்டம் ஆகியவற்றை வெளியிடும் நிகழ்ச்சியில் கலந்து கொண்ட மத்திய அமைச்சர் திரு. சந்தோஷ் கங்வர் பேசியதாவது:
தொழிலாளர்கள் பற்றிய அனைத்து விவரங்களும் மிக முக்கியமானது. கொவிட்-19 தொற்று சமயத்தில் கொள்கை உருவாக்கத்தின் போது, இந்த தகவல்கள் முக்கியமானதாக இருந்தன.
தொழிலாளர்கள் மற்றும் வேலைவாய்ப்பு குறித்து அகில இந்திய அளவில் மேற்கொள்ளப்படும் இந்த கணக்கெடுப்பு, தொழிலாளர்கள் பற்றிய தகவல்களை அளிப்பதில் தேசிய அளவில் முக்கிய பங்காற்றும்.
இந்த கணக்கெடுப்பை தொடங்க தொழிலாளர் மற்றும் வேலைவாய்ப்புத்துறை செயலாளர் திரு. அபூர்வா சந்திரா, தொழிலாளர் அலுவலகத்தின் தலைமை இயக்குனர் திரு. டிபிஎஸ் நெகி ஆகியோர் ஆற்றிய பணி பாராட்டத்தக்கது.
இவ்வாறு மத்திய அமைச்சர் திரு. சந்தோஷ் கங்வர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1699018
-----
(Visitor Counter : 204
வணிகம் மற்றும் தொழில்துறை அமைச்சகம்
தேசிய தொடக்க நிறுவனங்களின்  ஆலோசனை குழுவுக்கு உறுப்பினர்கள் நியமனம்
தேசிய தொடக்க நிறுவனங்களின்  ஆலோசனை குழுவுக்கு அரசு அதிகாரிகள் அல்லாத 28 உறுப்பினர்களை மத்திய அரசு நியமித்துள்ளது.
இந்தியாவில் வெற்றிகரமான தொடக்க நிறுவனங்களை உருவாக்கிய நிறுவனர்கள், புதிய தொழில்களில் முதலீடு செய்ய ஆர்வத்தை ஏற்படுத்த கூடிய நபர்கள், தொடக்க நிறுவனங்களின் சங்கப் பிரதிநிதிகள், தொழில்துறை சங்கங்களின் பிரதிநிதிகள் உட்பட பல தரப்பை சேர்ந்த 28 பேர் இக்குழுவில் உறுப்பினர்களாக நியமிக்கப்பட்டுள்ளனர். இவர்களின் பதவிக் காலம் 2 ஆண்டுகள் அல்லது அடுத்த உத்தரவு பிறப்பிக்கப்படும் வரை, இதில் எது முன்போ அது வரை இருக்கும்.
நாட்டில் தொடக்க நிறுவனங்களை ஏற்படுத்த அரசுக்கு ஆலோசனை கூறவும், நிலையான பொருளாதார வளர்ச்சியை ஏற்படுத்தவும், வேலை வாய்ப்புகளை அதிகளவில் உருவாக்கவும், இந்த தேசிய தொடக்க நிறுவனங்களின் ஆலோசனைக் குழுவை, தொழில் வளர்ச்சி மற்றும் உள்நாட்டு வர்த்தகத்துறை 2020ம் ஆண்டு ஜனவரி 21ம் தேதி அமைத்தது.
மேலும் விவரங்களுக்கு:
https://pib.gov.in/PressReleasePage.aspx?PRID=1690068
ரெயில்வே அமைச்சகம்
ரயில்வே பாதுகாப்புப் படையில் காவலர்கள் மற்றும் சார்பு ஆய்வாளர்களின் 9,000 பணியிடங்களுக்கு ஆட்சேர்ப்பு குறித்த ஊடகச் செய்திகளுக்கு மறுப்பு
ரயில்வே பாதுகாப்புப் படையில் காவலர்கள் மற்றும் சார்பு ஆய்வாளர்களின் 9,000 பணியிடங்களுக்கு ஆட்சேர்ப்பு தொடர்பாக ஊடகங்களில் கற்பனையான செய்தி வெளியாகியுள்ளது. இத்தகைய அறிவிப்பு எதுவும் ரயில்வே பாதுகாப்பு படை மூலம் அல்லது ரயில்வே அமைச்சகத்தின் அதிகாரப்பூர்வ இணையதளங்கள் அல்லது அச்சு மற்றும் மின்னணு ஊடகங்கள் மூலம் வெளியிடப்படவில்லை என்று தெரிவிக்கப்படுகிறது.
சட்டம் மற்றும் நீதித்துறை அமைச்சகம்
தொலை தூர சட்டம் பற்றிய வாகன பிரச்சாரம் : நீதித்துறை தொடங்கியது
விடுதலையின் அம்ரித் மகோத்ஸவ கொண்டாட்டத்தின் ஒரு பகுதியாக, தொலை தூர சட்டம் பற்றிய ஒருவார கால வாகன பிரச்சாரத்தை நீதித்துறை இன்று தொடங்கியது.
சட்ட ஆலோசனை தேவைப்படுவோர்கள், தொலைபேசி மற்றும் காணொலி காட்சி மூலம் சட்ட ஆலோசனை பெற விரும்புவுர்களை ஊக்குவிப்பதற்காக இந்த பிரச்சார வாரம் நடத்தப்படுகிறது. இதில் தொலை தூர சட்ட சேவைகளை பெறுவதற்கு அருகில் உள்ள பொது சேவை மையங்களுக்கு  செல்லும்படி வலியுறுத்தப்படுவர். நாடு முழுவதும் உள்ள டிஜிட்டல் வசதியுடன் கூடிய 4 லட்சம் சிஎஸ்சி மையங்கள் உதவியுடன், இந்த தொலை தூர சட்டம் பற்றிய வாகன பிரச்சாரம் நடத்தப்படுகிறது.
முதல் பிரச்சார வாகனம், நீதித்துறை செயலாளரால் தொடங்கி வைக்கப்பட்டது. இந்த பிரச்சார வாகனம் தினந்தோறும் 30-40 கி.மீ தூரம் சென்று தொலை தூர சட்ட சேவைகள் பற்றிய தகவல்களை துண்டு பிரசுரங்கள் மற்றும் வீடியோ மூலம் தெரிவிக்கும். தொலை தூர சட்ட ஆலோசனைகள் பெறவும், தங்கள் வழக்குகளை பதிவு செய்வது பற்றி கிராம மக்களுக்கு தெரிவிக்கும் வகையில் இந்தி மற்றும் ஆங்கிலத்தில் குறுந்தகவல்கள் அனுப்பும் நடவடிக்கையும் மேற்கொள்ளப்படுகிறது.
ஒருவார கால பிரச்சாரத்தின் முக்கிய அம்சமாக தொலைதூர சட்டம் குறித்த கைப்பேசி செயலியை மத்திய சட்டம் மற்றும் நீதித்துறை அமைச்சர் மற்றும் இணையமைச்சர் ஆகியோர் நவம்பர் 13ம் தேதி தொடங்கி வைக்கின்றனர். இந்த செயலி, பயனாளிகளுக்கு, சட்ட ஆலோசனைகள் வழங்கும் வழக்கறிஞர்களுடன் நேரடி இணைப்பை ஏற்படுத்தி கொடுக்கும். இந்த செயலி தொடங்கப்பப்பட்ட பின் இதை கூகுள் ப்ளே ஸ்டோரில் பதிவிறக்கம் செய்ய முடியும்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1770010
சுகாதாரம் மற்றும் குடும்ப நலத்துறை அமைச்சகம்
32-வது காமன்வெல்த் சுகாதார அமைச்சர்கள் கூட்டத்தில் காணொளிக் காட்சி மூலம் டாக்டர் ஹர்ஷவர்தன் பங்கேற்பு
மத்திய சுகாதாரம் மற்றும் குடும்பநலத்துறை அமைச்சர் டாக்டர் ஹர்ஷவர்தன் புதுதில்லியில் வியாழனன்று, 32-வது காமன்வெல்த் நாடுகளின் சுகாதார அமைச்சர்கள் கூட்டத்தில் காணொளி மூலம் கலந்து கொண்டார். கொவிட்-19க்கு எதிராக ஒருங்கிணைந்த காமன்வெல்த் செயல்பாடு என்பது கூட்டத்தின் கருப்பொருளாகும்.
இந்த சர்வதேசக் கூட்டத்தில் மத்திய சுகாதார அமைச்சர் அளித்த அறிக்கையின் சாரம் வருமாறு;
‘’கொவிட்-19க்கு எதிரான காமன்வெல்த் நாடுகளின் ஒருங்கிணைந்த நடவடிக்கை குறித்த கூட்டத்தின் தொடக்கமாக, கொவிட்-19 தொற்றால் உயிரிழந்தவர்களுக்கு ஆழ்ந்த இரங்கலையும், கவலையையும் தெரிவித்துக் கொள்ள விரும்புகிறேன். விலைமதிப்பற்ற உயிர்களைக் காப்பதில் மிகப்பெரிய பங்களிப்பை நல்கி வரும் எண்ணற்ற முன்களச் சுகாதாரச் சேவையாளர்கள் மற்றும் குடிமை அமைப்புகளின் மகத்தான சேவைகள் பாராட்டத்தக்கவையாகும்.
நுழைவு முனையங்களில் கண்காணிப்பு, வெளிநாடுகளில் இருந்த நம் நாட்டினரை அழைத்து வந்தது, நோய்க் கண்காணிப்புக் கட்டமைப்பு மூலம் சமுதாயக் கண்காணிப்பு, சுகாதார உள்கட்டமைப்பை வலுப்படுத்துதல், சுகாதாரப் பணியாளர்களுக்கு பயிற்சி மற்றும் திறன் உருவாக்குதல், அபாயத் தகவல் மற்றும் சமூக ஈடுபாடு உள்பட இந்தியா அதன் மேலாண்மை முயற்சிகளின் பகுதியாக அனைத்து தேவையான நடவடிக்கைகளையும் உரிய நேரத்தில் செய்துள்ளது.
பொருளாதார மீளுருவாக்கம் மற்றும் பாதிப்புக்கு உள்ளான மக்களுக்கு உதவும் வகையில், எங்கள் பிரதமர் 265 பில்லியன் அமெரிக்க டாலருக்கும் அதிகமாக பொருளாதாரச் சலுகைகளை அறிவித்துள்ளார். குறிப்பாக நோய்த்தொற்றைக் கட்டுப்படுத்த இயன்ற பகுதிகளில் நாங்கள் கட்டுப்பாடுகளைப் படிப்படியாகத் தளர்த்தி வருகிறோம்.
கொவிட்-19 சவாலை முறியடிக்க உலக அளவிலான ஒருங்கிணைந்த நடவடிக்கை தேவை என முதலில் வலியுறுத்திய நாடு இந்தியா. எங்கள் பிராந்தியத்தில், சார்க் தலைவர்களின் கூட்டத்தை மார்ச் மாத நடுப்பகுதியில் கூட்டி, ‘’ தனியாக வளராமல், ஒன்று சேர்தல், குழப்பமற்ற ஒத்துழைப்பு, பீதியற்ற தயார் நிலை’’ தேவை என்பதை வலியுறுத்தினோம். இந்த நெருக்கடியான சூழலில் இந்தியாவின் முயற்சிகளுக்கு இவை சான்றாகும்.
இந்த நெருக்கடியான நேரத்தில், ஹைட்ராக்சி குளோரோகுயின் போன்ற அத்தியாவசிய மருந்துகளைத் தேவைப்பட்ட சுமார் 100 நாடுகளுக்கு இந்தியா வழங்கியதுடன், ஒத்துழைப்பையும் ஆதரவையும் அளித்துள்ளது
இந்திய அரசின் ஆதரவுடன், இந்திய விஞ்ஞானிகள் தடுப்பு மருந்துகள் கண்டுபிடிப்பு முயற்சிகளுடன் நில்லாமல், நோய் கண்டறியும் குறைந்த விலை உபகரணங்கள், பல்வேறு உயிர்காக்கும் உபகரணங்களை உருவாக்குதல் உள்ளிட்ட பணிகளை மேற்கொண்டுள்ளனர்.
பரஸ்பர ஆதரவு மற்றும் நமது சிறந்த நடைமுறைகளைப் பகிர்ந்து கொள்வது அவசியமாகும். கொவிட்டுக்கு பிந்தைய காலகட்டத்தில் புதிய அச்சுறுத்தல்கள் மற்றும் சவால்களை எதிர்கொள்ள புதுமையான வழிமுறை வாய்ப்புகளைக் கண்டறிய வேண்டும்’’.
சமூக நிதி மற்றும் அதிகாரமளித்தல் அமைச்சகம்
மூத்த குடிமக்களுக்கான தேசிய கொள்கை
மூத்த குடிமக்களின் நலனை உறுதி செய்வதற்காக 1999-ம் ஆண்டு மூத்த குடிமக்களுக்கான தேசியக் கொள்கை அறிவிக்கப்பட்டது. அவர்களுக்கான நிதி மற்றும் உணவுப் பாதுகாப்பு, உடல்நலன், இருப்பிடம், இதர தேவைகள், தாக்குதல் மற்றும் சுரண்டலுக்கு எதிரான பாதுகாப்பு, அவர்களது வாழ்வாதாரத்தை மேம்படுத்துவதற்கான சேவைகள் ஆகியவை இக்கொள்கையில் இடம்பெற்றுள்ளன.
மேற்கத்திய நாடுகளை ஒப்பிடுகையில் வயதானவர்களை பராமரிப்பதில் இந்தியாவில் உள்ள குடும்பங்கள் இன்றும் முதல் பராமரிப்பாளர்களாக உள்ளன.
மூத்த குடிமக்களுக்கான மத்திய அரசின் ஒருங்கிணைந்த திட்டம், மூத்த குடிமக்களுக்கான நலன் நிதி, மூத்த குடிமக்களுக்கான தேசிய உதவி எண் , முத்த குடிமக்களுக்கான மாநிலப் பணிக்குழு உள்ளிட்ட திட்டங்கள் அமல்படுத்தப்பட்டு வருகின்றன.
இத்தகவலை மத்திய சமூக நீதி மற்றும் அதிகாரமளித்தல் துறை இணையமைச்சர் திரு ஏ நாராயணசாமி மாநிலங்களவையில் இன்று எழுத்துப்பூர்வமாக தெரிவித்தார்.
பாதுகாப்பு அமைச்சகம்
ஜப்பான்-இந்திய கடல்சார் பயிற்சி 2022 முடிவடைந்தது
ஜப்பான்- இந்தியா இடையிலான ஆறாவது கடல்சார் பயிற்சி 2022, இந்தியக் கடற்படையால் நடத்தப்பட்ட ஜிமெக்ஸ் 22, வங்கக் கடலில் செப்டம்பர்17 அன்று வழக்கமான மரபுப்படி இரு தரப்பும் பரஸ்பரம் பிரியாவிடை அளித்து முடிவுக்கு வந்தது.
ரியர் அட்மிரல் சஞ்சய் பல்லா தலைமையிலான இந்திய கடற்படைக் கப்பல்கள், கிழக்கு கடற்படை மற்றும் ஜப்பான் கடல்சார் தற்காப்புப் படையின்  ஃபிளாக் ஆபிசர் கமாண்டிங் ரியர் அட்மிரல் ஹிராடா தோஷியுகி தலைமையிலான இசுமோ மற்றும் டகானாமி கப்பல்கள், ஒரு வார கால பயிற்சியில் பங்கேற்றன.
ஜிமெக்ஸ் 22 இரண்டு கடற்படைகளும் இணைந்து மேற்கொண்ட சில முக்கிய பயிற்சிகளைக் கண்டது. இரு தரப்பும் மேம்பட்ட நிலை நீர்மூழ்கி எதிர்ப்புப் போர், ஆயுதத் துப்பாக்கிச் சூடு மற்றும் வான் பாதுகாப்புப் பயிற்சிகளில் ஈடுபட்டன. இந்தப் பயிற்சியில் கப்பலில் செல்லும் ஹெலிகாப்டர்கள், போர் விமானங்கள் மற்றும் நீர்மூழ்கிக் கப்பல்களும் பங்கேற்றன.
2012 இல் தொடங்கப்பட்ட ஜிமெக்ஸ் -இன் பத்தாவது ஆண்டு நிறைவைக் குறிக்கும் இந்த பயிற்சி, இரு கடற்படைகளுக்கும் இடையே பரஸ்பர புரிதல் மற்றும் இயங்குதன்மையை ஒருங்கிணைத்தது.
மனித வள மேம்பாட்டு அமைச்சகம்
ஆஸ்திரேலியா - இந்தியா கல்வி கவுன்சிலின் 6-வது கூட்டத்துக்கு திரு.தர்மேந்திர பிரதான் தலைமை தாங்கினார், ஆஸ்திரேலிய கல்வித்துறை அமைச்சர் ஜேசன் கிளார் கலந்து கொண்டார்
மத்திய கல்வி, திறன் மேம்பாடு மற்றும் தொழில்முனைவோர்துறை அமைச்சர் திரு.தர்மேந்திர பிரதான் மற்றும் ஆஸ்திரேலிய கல்வித்துறை அமைச்சர் ஜேசன் கிளார் ஆகியோர், மேற்கு சிட்னி பல்கலைக் கழகத்தில் நடைபெற்ற, 6-வது கல்வி கவுன்சில் கூட்டத்துக்கு தலைமை தாங்கினார்.
இந்த சந்திப்பின்போது, கல்வி, திறன் மேம்பாடு, ஆராய்ச்சி, கண்டுபிடிப்புகள் மற்றும் புதிய தொழில்களில் இருதரப்பு ஒத்துழைப்பை மேலும் வலுப்படுத்துவது குறித்து இரு நாட்டு அமைச்சர்களும் பயனுள்ள பேச்சுவார்த்தைகளை நடத்தினர். அப்போது, ஆஸ்திரேலிய பல்கலைக் கழகங்கள், திறன் மேம்பாட்டு நிறுவனங்கள் இந்தியாவில் தங்கள் நிறுவனங்களை அமைக்க முன்வருமாறு வேண்டுகோள் விடுத்தார். இந்த ஆண்டு இறுதிக்குள் இந்தியா வருமாறு ஜேசன் கிளாருக்கு அமைச்சர் தர்மேந்திர பிரதான் அழைப்பு விடுத்தார். கல்வியை முக்கியத் தூணாக மாற்றும் நோக்கத்தில், இந்தியா, ஆஸ்திரேலியா இடையே, கற்றல், திறன் மேம்பாடு, ஆராய்ச்சி ஆகியவற்றில் இருதரப்பு ஒத்துழைப்பையும் விரிவுப்படுத்த அமைச்சர் ஒப்புக் கொண்டனர்.
கூட்டத்தில் பேசிய அமைச்சர் தர்மேந்திர பிரதான், கல்வி, திறன் மேம்பாடு மற்றும் ஆராய்ச்சி துறைகளில் முன்னுரிமை அளித்து முன்னேறுவதற்கும், ஈடுபாடுகளை அதிகரிப்பதற்கும், ஆஸ்திரேலியா - இந்தியா கல்வி கவுன்சில் மிகவும் சிறந்த இடம் என்று தெரிவித்தார். அடுத்த ஆண்டு, ஆஸ்திரேலியா - இந்தியா கல்வி கவுன்சிலின் 7-வது கூட்டத்தை அடுத்த ஆண்டு இந்தியாவில் நடத்த வரும்படி ஆஸ்திரேலியாவுக்கு அவர் அழைப்பு விடுத்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853533